Bob Fosse
<s>Bob Fosse (23. lipnja 1927. - 23. rujna 1987.), kazališni koreograf i redatelj i filmski redatelj.</s><s>Osvojio je osam nagrada Tony za koreografiju, kao i jednu za režiju, a 1972. je osvojio  Oscara za režiju mjuzikla Cabaret.</s>

<s>Životopis</s>

<s>Rođen je kao Robert Louis Fosse u  Chicagu u obitelji  Norvežanina i  Irkinje kao najmlađe od šestero djece.</s><s>Nakon mature, udružio se s Charlesom Grassom, još jednim mladim plesačem, i počeo suradnju pod imenom, The Rift Brothers.</s><s>Nastupali su po kazalištima diljem Chicaga.</s>

<s>Fosse je angažiran za show Tough Situation, koji se održavao u vojnim i mornaričkim bazama u  Pacifiku.</s><s>Kasnije je rekao kako je tijekom te turneje usavršio svoje performerske, koreografske i redateljske vještine.</s>

<s>Preselio se u Hollywood s ambicijom da bude novi Fred Astaire.</s><s>Prvi filmski nastupi bili su mu u filmovima poput Give Girl A Break, The Affairs of Dobie Gillis i Kiss Me, Kate, svi objavljeni 1953.</s><s>U posljednjem je izradio koreografiju za kratku sekvencu, što je privuklo pozornost producenata s Broadwaya.</s>

<s>Iako je Fosseova karijera na filmu neplanirano završena ranim gubitkom kose, što je ograničilo uloge koje je mogao dobiti, nevoljko se preselio iz Hollywooda u kazalište.</s><s>1954. je izradio koreografiju za svoj prvi mjuzikl, The Pajama Game, nakon čega su slijedili Damn Yankees 1955.</s><s>Dok je radio na potonjem, upoznao je Gwen Verdon.</s>

<s>Fosse je razvio plesni jazz stil koji je odmah postao prepoznatljiv jer je isijavao stiliziranu, ciničnu seksualnost.</s><s>Njegov stil je uključivao tehnike kao što su koljena okrenuta prema unutra, zaobljena ramena i izolaciju tijela.</s>

<s>S Fredom Astairom kao uzorom, koristio je rekvizite kao što su polucilindri, štapovi od trske i stolice.</s><s>Koristio je rukavice jer nije volio svoje ruke.</s>

<s>Fosse je režirao pet dugometražnih filmova.</s><s>Njegov prvi, Sweet Charity iz 1969., bio je adaptacija njegova brodwayskog mjuzikla.</s><s>Njegov drugi film, Cabaret, osvojio je osam Oscara, uključujući onog za najbolju režiju.</s><s>Nakon toga je 1974. režirao Lenny, biografski film o samodestruktivnom komičaru Lennyju Bruceu.</s><s>Lenny je bio nominiran za Oscare za najbolji film i najboljeg redatelja.</s><s>1979. je bio jedan od scenarista i redatelj poluautobiografskog filma Sav taj jazz, koji je osvojio četiri Oscara.</s><s>Sav taj jazz donio je Fosseu njegovu treću nominaciju za Oscara za najboljeg redatelja, a film je bio nominiran i za najbolji film.</s><s>Osim toga, Sav taj jazz je osvojio  Zlatnu palmu na  Filmskom festivalu u Cannesu 1980.</s><s>Fosseov posljednji film, Star 80 iz 1983., bio je kontroverzni biopic o Playboyevoj zečici Dorothy Stratten.</s><s>Kritike su bile podijeljene, iako su Richard Schickel iz Timea i Rex Reed napisali veličanstvene recenzije.</s>

<s>Bob Fosse umro je od srčanog udara u šezdesetoj godini.</s>

<s>Brakovi</s>

<s>Fosse je prvo bio oženjen plesačicom Mary Ann Niles, zatim s plesačicom Joan McCraken od 1951. do 1959., a nakon toga je oženio plesačicu Gwen Verdon, 1960.</s><s>Dobili su jednu kćer, Nicole Providence Fosse, koja je također plesačica.</s><s>U sedamdesetima se rastao od Gwen, ali su ostali u braku do njegove smrti.</s><s>U međuvremenu je bio u vezi s Ann Reinking i Jessicom Lange.</s>

<s>Inovativna koreografija</s>

<s>Fosse je bio inovativan koreograf koji je postigao mnoga dostignuća u svom životu.</s><s>Tijekom The Pajama Game, Fosse je publici pokazao ključni element svoje koreografije, nešto što je smatrao krucijalnim: element iznenađenja.</s><s>Za Damn Yankees, Fosse je inspiraciju pokupio od "oca američkog jazz plesa", Jacka Colea.</s><s>Na njega je utjecaj izvršio i Jerome Robbins.</s><s>Tijekom mjuzikla Redhead, Fosse je uveo jednu od prvih baletnih sekvenci u predstavi koja je sadržavala pet različitih plesnih stilova; Fosseov jazz, can-can, romski ples, koračnicu i stari engleski dvoranski broj.</s><s>The Conquering Hero je bio Fosseov najizazovniji komad.</s><s>Tijekom showa je objavljeno da Fosse ima epilepsiju jer je imao napadaj na pozornici tijekom probe.</s>

<s>Njegov uspjeh se, međutim, nastavio i nakon toga, a on je i dalje unosio inovacije u svijet brodwayske koreografije.</s><s>Uveo je trend osvjetljivanja kako bi skrenuo pozornost publike na određene stvari.</s><s>On i Verdon 1957. radili su s Sanfordom Meisnerom kako razvili bolje glumačke tehnike.</s><s>Fosse je vjerovao da je "Vrijeme za pjevanje vrijeme kad je vaša emocionalna razina previsoka samo da bi nešto govorili, a vrijeme za ples kad su vaše emocije prejake kako bi samo pjevali o tome kako se osjećate."</s>

<s>Nagrade</s>

<s>Fosse je za svoj rad zaradio mnoge nagrade, uključujući nagrade Tony za Pippina i Sweet Charity, Oscar za Cabaret i Emmyja za Liza sa "Z".</s><s>On je bio prva osoba koja je osvojila sve tri nagrade u istoj godini (1973.).</s>

<s>Njegov poluautobiografski film, Sav taj jazz (1979.), osvojio je  Zlatnu palmu.</s><s>Prikazuje strastvenog pušača koji podliježe svojim radoholičarskim navikama.</s>

<s>Revija Fosse osvojila je nagradu Tony za najbolji mjuzikl, a 2001. njemu (zajedno s Ann Reinking) Nagradu Laurence Olivier za najbolju kazališnu koreografiju.</s>

<s>Dokumenatarac Billa Henryja o Fosseovom radu iz 1990., produciran za PBS-ovu seriju Dance in America: Great Performances, osvojio je Emmyja te godine.</s>

<s>Interes za Fosseov rad oživio je nakon ponovnih postavljanja njegovih djela i filma  Chicago (2002.).</s><s>Koreografija Roba Marshalla za film oponaša Fosseov stil, ali izbjegava specifične tehnike iz originala.</s>

<s>Filmografija</s>

<s>1953.</s><s>The Affairs of Dobie Gillis (glumac)
 1953.</s><s>Give Girl a Break (glumac)
 1953.</s><s>Poljubi me, Kate (glumac)
 1955.</s><s>Moja sestra Eileen (glumac/koreograf)
 1957.</s><s>The Pajama Game (koreograf)
 1958.</s><s>Damn Yankees (plesač/koreograf)
 1968.</s><s>Sweet Charity (redatelj/koreograf)
 1972.</s><s>Cabaret (redatelj/koreograf)
 1974.</s><s>Lenny (redatelj)
 1974.</s><s>Mali princ (glumac/koreograf)
 1977.</s><s>Lopovi (glumac)
 1979.</s><s>Sav taj jazz (scenarist/redatelj/koreograf)
 1983.</s><s>Star 80'' (scenarist/redatelj)</s>

<s>Vanjske veze</s>

<s>Fosse.com 
 Bob Fosse bio. - "The Guide to Musical Theatre" 
 Bob Fosse bio.</s><s>Bob Fosse bio. - FindAGrave.com</s>

<s>Američki filmski glumci
Američki filmski scenaristi
Američki filmski režiseri
Američki teatarski režiseri
Američki koreografi
Filmski koreografi
Dobitnici i dobitnice Oscara za režiju
Dobitnici i dobitnice Drama Desk Award
Dobitnici BAFTA-e
Biografije, Chicago</s>

